Skattiejag - Artikels: Baie Boodskappe
Artikel 1 van 6 | Keer terug
Jy het jou profiel geskep en jy's reg om te begin, maar waar begin mens? Wat doen jy as daar te veel is om van te kies? Die kans is daar dat jy meer as een persoon gaan kontak. Voor jy begin boodskappe stuur, lees eers hierdie paar wenke:
Hou rekord van wat jy gesê het. Gebruik die 'CC My' opsie op die kontak vorm om boodskappe ook na jouself te stuur. So sal jy verhoed om jouself te herhaal of verwar. Dit kan jou nogal rooi in die gesig los!
Maak dit persoonlik. Vermy dit om dieselfde boodskap vir baie mense te stuur. 'n Persoonlike boodskap sal jou beslis verder bring as een wat soos 'n advertensie klink. 'n Goeie beginpunt is om mense te laat weet wat van hulle profiele jou oog gevang het. 'Ek het jou profiel interessant gevind' klink regtig nie so goed nie, jy moet met iets meer oorspronklik vorendag kom.
Moenie 'n hinderpes wees nie... As jy iemand kontak en daardie persoon reageer nie, wag 'n bietjie voor jy 'n opvolg boodskap stuur. As jy nie iets gehoor het binne 'n week of so nie, beweeg aan.
As iemand jou herhaaldelik verpes, moenie vergeet dat jy die 'Blok Hom of Haar' funksie op hulle profiel kan gebruik om te verhoed dat hulle jou weer kontak nie.